**Proces verbal**

**al sedintei extraordinare a Consiliului Judetean Vrancea din data de**

**14 ianuarie 2022**

In data de 14 ianuarie 2022, la sediul Consiliului Judetean Vrancea din Focsani,

b-dul Dimitrie Cantemir nr. 1, a avut loc sedinta extraordinara a Consiliului Judetean. Lucrarile sedintei extraordinare convocata prin Dispozitia nr. 4 din 10 ianuarie 2022 au fost conduse de presedintele Consiliului Judetean Vrancea domnul Cătălin Toma care a deschis sedinta cu îndeplinirea procedurilor legale în materie.

Sedinta s-a desfasurat prin platforma online de videoconferinta/teleconferinta Zoom, caracterul public al acesteia fiind asigurat prin publicarea pe site a minutei, imediat dupa sedinta, si prin transmiterea dezbaterilor online.

În urma apelului nominal, a fost întrunit cvorumul necesar pentru ca sedinta sa fie legal constituita, prezenti fiind 31 de consilieri județeni, absent fiind domnul consilier judetean Ghetu Catalin.

**Presedintele Consiliului Judetean Vrancea, domnul Catalin Toma,** a precizat ca urgenta convocarii prezentei sedinte a fosta data de nevoia actualizarii documentației tehnico-economice la faza Studiu de Fezabilitate pentru obiectivul de investiție ,,Spitalul Județean de Urgență Focșani - județul Vrancea” intr-un termen cat mai scurt avand in vedere calendarul PNRR, precum si pentru evitarea unor intarzieri in implementarea proiectului „Reabilitare energetică și lucrări conexe ale Spitalului Județean de Urgență - Sf. Pantelimon Focșani, secția Pneumoftiziologie”.

**S-a trecut la prezentarea proiectelor de hotarari inscrise pe ordinea de zi a şedinţei:**

1. „ Actualizarea documentației tehnico-economice la faza Studiu de Fezabilitate pentru obiectivul de investiție ,,Spitalul Județean de Urgență Focșani - județul Vrancea”

2. „ Actualizarea devizului general și a indicatorilor tehnico-economici pentru obiectivul de investiții „Reabilitare energetică și lucrări conexe ale Spitalului Județean de Urgență - Sf. Pantelimon Focșani, secția Pneumoftiziologie” și a valorii actualizate a proiectului”

**Presedintele Consiliului Judetean** a mentionat ca, dupa convocarea consiliului judetean in sedinta, a fost definitivat inca un proiect de hotarare care a parcurs etapele impuse de Codul Administrativ, propunand astfel suplimentarea ordinii de zi cu proiectul de hotarare privind „ Repartizarea pe unităţi administrativ-teritoriale din Judetul Vrancea a fondului la dispozitia Consiliului Judetean constituit din cota de 6% din impozitul pe venit estimat a se incasa in anul 2022, precum şi sumele defalcate din TVA si impozitul pe venit previzionat pe anii 2023 – 2025” .

**Atat suplimentarea ordinii de zi, cat si ordinea de zi a sedintei in integralitatea sa au fost aprobate cu unanimitate de voturi.**

**Presedintele Consiliului Judetean Vrancea, domnul Catalin Toma,** a amintit ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate, care au fost transmise consilierilor judeteni prin posta electronica. Totodata, a reamintit consilierilor judeteni ca au obligaţia sa nu participe la adoptarea proiectelor de hotarari cu care ar putea fi in conflict de interese.

**Ulterior, s-a trecut la dezbaterea proiectelor de hotarari.**

**La punctul 1** proiectul privind „ Actualizarea documentației tehnico-economice la faza Studiu de Fezabilitate pentru obiectivul de investiție ,,Spitalul Județean de Urgență Focșani - județul Vrancea”.

**Domnul consilier judetean Cristian Danut** si-a exprimat dorinta ca in anul 2022 proiectele de infrastructura derulate de Consiliul Judetean Vrancea sa inregistreze un grad de executie mai mare decat in anul 2021.

**Fiind supus votului, proiectul de hotarare a fost adoptat in unanimitate.**

**La punctul 2** proiectul privind„ Actualizarea devizului general și a indicatorilor tehnico-economici pentru obiectivul de investiții „Reabilitare energetică și lucrări conexe ale Spitalului Județean de Urgență - “Sf. Pantelimon” Focșani, secția Pneumoftiziologie” și a valorii actualizate a proiectului”.

**Fiind supus votului,** **proiectul de hotarare a fost adoptat in unanimitate.**

**La punctul 3** proiectul privind„ Repartizarea pe unităţi administrativ-teritoriale din Judetul Vrancea a fondului la dispozitia Consiliului Judetean constituit din cota de 6% din impozitul pe venit estimat a se incasa in anul 2022, precum şi sumele defalcate din TVA si impozitul pe venit previzionat pe anii 2023 – 2025” .

**Presedintele Consiliului Judetean Vrancea** a precizat ca la acest proiect de hotarare a fost formulat un amendament de catre Grupul PSD care a fost dezbatut in comisia de specialitate, avand avizul cerut de prevederile legale. Apoi, a rugat Grupul PSD sa-si sustina amendamentul propus.

**Domnul consilier judetean Catalin Raducanu** a mentionat ca, facand o analiza a sumelor alocate unitatilor administrativ- teritoriale corelat cu necesitatile acestora si cu exercitiile bugetare proprii, amendamentul formulat vine sa echilibreze sumele acordate prin proiectul de hotarare anumitor localitati.

**Domnul consilier judetean Vasile Alexe** a intrebat de ce prin amendamentul propus Comunei Corbita i se aloca o suma mai mare decat cea solicitata de catre aceasta unitate administrativ- teritoriala.

**Domnul consilier judetean Catalin Raducanu** a precizat ca, din discutiile cu primarul Comunei Corbita a reiesit faptul ca dintr-o eroare, in momentul formularii solicitarii alocarii sumelor de catre consiliul judetean, a fost ceruta o suma mai mica.

**Fiind supus votului plenului consiliului judetean, amendamentul a fost respins.**

**Fiind supus votului,** **proiectul de hotarare a fost adoptat cu 18 voturi ”pentru”** (Toma Catalin, Alexe Vasile, Bălosu Cristinel, Carabă Ionel, Cel-Mare Ionel, Crețu Adrian-Vasile, Epure Ion, Lazăr Dorel, Lepadatu Mihaita, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerică) **si 14 „abtineri”** (Bălan Doru-Geany, Blîndu Nicușor, Cristian Dănuț, Guguianu Constantin, Marin Laurențiu-Daniel, Marin Vasile, Micu Ioan, Melinte Vasile, Munteanu Ludmila-Gianina, Necula Ionel-Gabriel, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela).

La finalul dezbaterilor, presedintele consiliului judetean a mai precizat ca la mapele consilierilor judeteni au fost depuse Raportul presedintelui consiliului judetean cu privire la gestionarea bunurilor care apartin domeniului public pe anul 2021 si Raportul de activitate pe anul 2021 al ATOP Vrancea.

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 14 ianuarie 2022.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**